ORDENANZA FISCAL REGULADORA DA TAXA POR APERTURA DE ESTABLECEMENTO
ADMINISTRACIÓN LOCAL — Municipal — Marín (Ordenanzas e Regulamentos, 26/02/2015)

Ao non terse formulado reclamación ou alegación algunha durante o período de información pública á modificación da ORDENANZA FISCAL REGULADORA DA TAXA POLA INTERVENCIÓN MUNICIPAL CON MOTIVO DAS COMUNICACIÓNS PREVIAS, DECLARACIÓNS RESPONSABLES E NA TRAMITACIÓN DOS EXPEDIENTES DE LICENZAS DE APERTURA DE ESTABLECEMENTOS, aprobada inicialmente polo Pleno Municipal en sesión celebrada o día 12 de decembro de 2014, enténdese definitivamente adoptado o acordo, contra o que poderá interpoñerse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, a partir do día seguinte ao da súa publicación, podendo non obstante utilizar calquera outro recurso se o considera conveniente. No uso das facultades concedidas polos artigos 133.2 y 144 da Constitución, polo artigo 106 da Lei 7/1985, do 2 de abril, reguladora das Bases do Réxime Local, e de conformidade co disposto cos artigos 15 e seguintes do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, este Concello establece a taxa pola prestación de servizos ou a realización de actividades administrativas derivadas da tramitación do expediente de concesión de licenzas, das declaracións responsables ou das comunicacións previas presentadas para a apertura de establecementos a que se refire o artigo 20.4. i) do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, que se rexerá pola presente ordenanza fiscal segundo o previsto no artigo 57 do citado Real decreto lexislativo. Son suxeitos pasivos contribuíntes as persoas físicas e xurídicas e as entidades a que se refire o artigo 35.4 da Lei Xeral Tributaria, titulares da actividade que se pretende desenvolver ou, se é o caso, se desenvolva en calquera establecemento industrial ou mercantil. Cando o suxeito pasivo sexa propietario, usufructuario ou titular dunha concesión administrativa sobre o establecemento, a renda anual será a que resulte de aplicar o tipo de interese legal do Banco de España ao valor catastral que dito establecemento teña sinalado no imposto sobre bens inmobles. Nos demais casos, a renda anual será a que se satisfaga por cada establecemento, por razón do contrato de arrendamento, subarrendo, cesión ou calquera outro título que ampare a súa ocupación, con inclusión dos incrementos e cantidades asimiladas a renda, se é o caso. Se no contrato apareceran pactadas diferentes rendas para períodos distintos, tomaranse como base a maior, aínda que corresponda a períodos anteriores ou posteriores á solicitude da licenza, comunicación previa ou declaración responsable. Cando a renda pactada sexa inferior á que resultase de aplicala regra anterior, tomarase como base impoñible esta última. Cando nun mesmo local existan, sen discriminación no título de ocupación do mesmo, espazos destinados a vivenda e a establecementos suxeito á taxa, a base deste último será a que proporcionalmente a súa superficie lle corresponda no importe total da renda anual que, conforme as regras precedentes, se impute ao devandito local. Cando se trate dunha ampliación do establecemento, a base impoñible será a renda anual que corresponda á superficie na que se amplíe o local, calculada conforme o previsto nas devanditas regras anteriores. Non serán aplicables outros beneficios fiscais máis que os expresamente previstos en normas con rango de lei ou os derivados da aplicación de tratados internacionais. Cando o interesado expresamente o solicite, procederase á devolución do 100% do importe da taxa nos casos de renuncia ou desestimento documental e expreso respecto da solicitude de licenza, da actuación declarada responsablemente ou obxecto de comunicación previa, cando esta renuncia ou desistimento se realice con carácter previo ao inicio polo Concello de calquera actuación conducente ao outorgamento da licenza ou á verificación das condicións do establecemento, sempre e cando o establecemento non estivera aberto en ningun intre. No caso de que no momento da renuncia ou desistimento xa se iniciaran as actividades de informe, inspección ou verificación, non procederá a devolución do importe da taxa. O estado da tramitación constatarase en base a un informe emitido polos servizos técnicos municipais con competencias nesta materia. Todo o relativo á cualificación de infraccións tributarias e á imposición das sancións que correspondan, rexerase polo disposto na Lei 58/2003, de 17 de decembro, Xeral Tributaria e restante normativa de aplicación. Os preceptos desta ordenanza fiscal que por razóns de sistemática reproduzan aspectos da lexislación vixente e outras normas de desenvolvemento, e aquelas en que se fagan remisións a esta, entenderase que son automaticamente modificados e/ou substituídos, no momento en que se produza a modificación dos preceptos legais e regulamentarios de que traen causa. Os correspondentes modelos de autoliquidación, que non teñen carácter regulamentario, serán aprobados por Resolución da Alcaldía ou da Concellería en quen delegue, debendo ser publicados na páxina web do Concello de Marín. A presente Ordenanza Fiscal, que derroga a normativa propia de igual ou inferior rango que se opoña ao que nela se establece, entrará en vigor o día da súa publicación no Boletín Oficial da Provincia e comezará a aplicarse no primeiro día do mes seguinte ao da súa publicación, permanecendo en vigor ata a súa modificación ou derrogación expresa. Marín, 12 de febreiro de 2015.—A Alcaldesa-presidenta, María Ramallo Vázquez.